 Coronavirus in Nigeria: Ọmọ Italy tó kọkọ kó Coronavirus wọ Eko tún lọ sí ìpínlẹ Ogun nàá Dokita Abimbola Bowale to gba ẹnu ileewosan naa sọrọ sọ diẹ lara nkan to yẹ lati mọ nipa ọkunrin naa fun BBC: Kìí ṣe ìpínlẹ Eko nìkan ni ọkùnrin nàá dé, ó lọ sí Ogun nàá Ọmọ orilẹ-ede Italy to kọkọ gbe aarun Coronavirus wọ ipinlẹ Eko, lorilẹ-ede Naijiria tun lọ si ipinlẹ Ogun ni kete to de lati ilu Milan to jẹ olu ilu Italy ko to o di pe wọn fidirẹmulẹ pe o ni aarun naa. Àwọn olúlùfẹ fí ìbòjú fi ẹnu ko ara wọn ní Philippine Eyi ni nkan ti kọmisana fun eto iroyin nipinlẹ Eko, Gbenga Omotoso sọ fun BBC lọjọ Ẹti. Kíni ìjọba n ṣe láti dín ìtànkálẹ ààrùn nàá kù? Minisita fun eto ilera ni Naijiria, Osagie Ehanire naa si ti sọ pe awọn ti ran dokita to le ni ọgọta lọ si papakọ ofurufu Murtala Muhammad to wa lEko, lati ṣeranwọ ninu ayẹwo awọn arinrinajo to n wọle. Minisita sọ pe awọn ti wa ni igbaradi lati doju ogun kọ aarun naa. O sọ pe awọn ti ajọ to n mojuto aarun ni Naijiria, NCDC n ṣiṣẹ pẹlu ti ṣe idasilẹ ibudo itọju pajawiri kan, wọn o si maa ṣiṣẹ pọ pẹlu ijọba ipinlẹ Eko lati ka a lapa ko. Minisita gba awọn ọmọ Naijiria ni imọran pe ki wọn o ma bẹru, ṣugbọn ki wọn o mu ilera wọn ni pataki. O sọ pe awọn kan wa to jẹ pe aisan diẹ ni yoo ṣe wọn ti wọn ba ni aarun naa, ti ara wọn yoo si ya. Ṣugbọn awọn to ba ti darugbo, ati awọn to ba ti n ṣaiṣan ko to o mu wọn ni yoo le koko. Ọjọbọ ni ileeṣẹ eto ilera Naijiria fidirẹmulẹ pe ẹnikan ti gbe aarun naa wọ ipinlẹ Eko. Naijiria si ni o ni akọsilẹ ẹni akọkọ to ni aarun Coronavirus lagbegbe ilẹ olooru Afirika. Awọn alaṣẹ ṣalaye pe ọmọ orilẹ-ede Italy kan to gunlẹ sorilẹede Naijiria lọjọ mẹta sẹyin ti ko aarun naa. Ati wi pe ayẹwo ti wọn ṣe fun ọkunrin naa ni papakọ ofurufu ilu Eko ko fihan pe o ni aarun naa nitori pe aarun naa kii tete fi apẹẹrẹ han lara. Bakan naa ni wọn sọ pe awọn ti ṣe agbeyẹwo akọsilẹ orukọ awọn to wọ baalu pẹlu rẹ, ti wọn si ti n wa wọn. Botilẹjẹ pe iṣẹlẹ yii ti da ibẹru silẹ, ijọba sọ pe oun ko ni i titori eyi da awọn baalu to n wọle lati okeere duro. tabi fi awọn arinrinajo si ipamọ. Atẹjade kan lati ọdọ minisita feto ilera, Dokita Osagie Ehanire, eyi tawọn ileeṣẹ iroyin abẹle gbe sita ṣalaye pe, Ọmọ orilẹede Italy kan to n ṣiṣẹ lorilẹede Naijiria lo ko aarun naa wọle nigba to pada de si Naijiria lati ilu Milan ni ọjọ karundinlọgbọn oṣu keji ọdun. Alaisan naa wa labẹ itọju ni ileewosan fun wiwo ajakalẹ aarun to wa ni Yaba, nilu Eko,  Wọn ti kọkọ fura aarun yii lorilẹ-ede Egypt ati Algeria, ṣugbọn ko tii yọju ni agbegbe ilẹ olooru . Pupọ awọn orilẹede Afirika lo ni ajọṣepọ okoowo ati ọrọ aje pẹlu orilẹede China. Omidan jáde láyé lẹyìn tí ìlú lù ú, jáa sí ìhòhò lórí ẹṣẹ tí kò ṣẹ Ni Ọjọbọ ni igbakeji olori ọmọ ẹgbẹ to pọ julọ ni ile aṣofin agba orilẹede Naijiria, Sẹnetọ Ajayi Borrofice ti bẹnu atẹ lu eto ti awọn alaṣẹ gbe kalẹ fun didena aarun Coronavirus. Ni opin ọsẹ to kọja ni ajọ ilera agbaye, WHO ṣekilọ pe ọpọ awọn ilana eto ilera lawọn orilẹede Afirika ni ko duro deede lati koju ajakalẹ arun Coronavirus yii. : Ileewosan Mainland Hospital ti wọn ti n tọju ajakalẹ aarun ni adugbo Yaba nilu Eko ni ọmọ orilẹ-ede Italy to ko aarun Coronavirus wọ ipinlẹ Eko ti n gba itọju lọwọlọwọ. 